cyanic-selkie/wikianc huggingface dataset:
Konvencija par Baltijas reģiona jūras vides aizsardzību
Pirmsākumi
Konvencija par Baltijas reģiona jūras vides aizsardzību tika parakstīta 1974. gadā Helsinkos. Konvencijas dalībvalstis apņēmās novērst un samazināt Baltijas jūras piesārņošanu no sauszemes, kuģiem un ar bīstamajām ķīmiskajām vielām. To parakstīja Baltijas jūras reģiona valstis — Dānija, Somija, Vācijas Federatīvā Republika, Vācijas Demokrātiskā Republika, Polijas Tautas Republika, Zviedrija un PSRS un tā bija psaulē pirmā starptautiskā vienošanās, kas veltīta jūras vides aizsardzībai pret piesārņojumu.
Helsinku Komisija (HELCOM)
Konvencijas ieviešanu pārvalda Helsinku Komisija (HELCOM). Komisija izstrādā vadlīnijas un rekomendācijas Baltijas jūras vides aizsardzībai. HELCOM nodrošina arī konvencijas ieviešanas monitoringu un zinātnisko pamatojumu — apkopo dalībvalstu iesniegtos datus, pasūta pētījumus. Komisijas darbu vada uz diviem gadiem iecelts priekšsēdētājs, kuru dalībvalstis izvirza pēc kārtas, atbilstoši valstu nosaukumu secībai angļu valodā. Priekšsēdētājs katru gadu sasauc nacionālo delegāciju vadītāju sanāksmes, organizē dažādas darba grupas, kas sagatavo atskaites par rekomendāciju ieviešanu, izstrādā jaunas rekomendācijas, vadlīnijas un rokasgrāmatas. HELCOM sekretariāta darbu finansē no dalībvalstu ikgadējām iemaksām un brīvprātīgiem ziedojumiem. Tās birojs un izpildesekretariāts atrodas Helsinkos(Somijā).
Regulāri tiek sasauktas arī dalībvalstu ministru konferences, kurās tiek apstiprināti HELCOM izstrādātie, dalībvalstīm saistošie dokumenti.
1992. gada Helsinku konvencija
1992. gadā tika parakstīts jauns, modernizēts konvencijas (Baltijas jūras reģiona jūras vides aizsardzības konvencija) teksts. Konvencija stājās spēkā 2000. gada 1. jūlijā. Dalībvalstis, kas parakstīja jauno tekstu bija (ratifikācijas rakstu iesniegšanas secībā) — Eiropas Savienība, Vācija, Latvija, Zviedrija, Igaunija, Somija, Dānija, Lietuva, Polija un Krievija.
Latvijā
Latvijas Republika abas konvencijas parakstīja 1992. gadā, bet Latvijas Republikas Saeima tās ratificēja 1994. gadā un deponēja ratifikācijas rakstu Helsinkos. Pirmā HELCOM priekšsēdētāja no Latvijas bija Inese Vaidere (2002—2004). Nākamā Latvijas prezidentūra ir paredzēta 2022.-2024. gadā. Latvijas nacionālos ziņojumus HELCOM var skatīt Vides aizsardzības un reģionālās attīstības ministrijas mājas lapā.
Perakarīdi
Perakarīdi (lat. Peracarida) ir augstāko vēžu virskārta. Šī plašā virskārta apvieno ļoti dažādus vēžveidīgos gan pēc izskata, gan arī pēc dzīvesveida. Tās pārstāvji dzīvo jūrās, saldūdens baseinos un uz sauszemes, gan peld ūdenī, gan rāpo pa dibenu, pārsvarā ir brīvi dzīvojoši, bet ir arī formas, kas parazitē uz citiem dzīvniekiem. Neskatoties uz šo dažādību, tiem ir arī pazīmes, kas norāda uz kopēju radniecību.
Apraksts
Visu perakarīdu galva saaug ar vienu vai reizēm ar diviem priekšējiem krūšu segmentiem, kuru ekstremitātes pārveidotas žokļkājās. Labā un kreisā mandibula ir atšķirīgas: uz kreisās ir kustīga plātnīte, bet uz labās mandibulas nav. Mandibulām ir papildus elements, kurš pieaugušiem īpatņiem parādās kā īpašs izaugums (lacinia mobilis) starp dzerokli un priekšzobu.
Mātītes iznēsā olas zem krūtīm, perējamajā kamerā (marsūpijā), kuru veido uz iekšu vērsti krūšu kāju plātnīšu izaugumi (oostegīti). Tikai termosbenvēžu kārtas pārstāvjiem perējamā kamera atrodas ķermeņa mugurpusē zem karapaksa. No olām izšķiļas gandrīz pilnībā nobrieduši jauni vēzīši, tā kā īstu kāpuru perakarīdiem nav.
Sistemātika
Perakarīdu virskārtā ietilpst šķeltkājvēži, kumacejvēži, tanaīdvēži, speleogrifvēži, termosbenvēži, vienādkājvēži un sānpeldes.
(†) - izmirušu organismu grupa.
Balku dīķis
Balku dīķis ir mākslīga ūdenstilpe Dienvidkurzemes novada Vaiņodes pagasta centrālajā daļā, uz ziemeļrietumiem no Vaiņodes. No dīķa iztek Ruņa uz Apši.
1446. gads
1446. gads bija parastais gads, kas pēc Jūlija kalendāra sākās sestdienā.
Areniljasa
Areniljasa (es) ir pašvaldība Spānijā, Kastīlijas un Leonas autonomajā reģionā, Sorijas provincē. 2022. gadā tajā dzīvoja 53 cilvēku. Areniljasa atrodas Talegonesas upes krastos, 56 km uz dienvidrietumiem no Sorijas pilsētas un 125 km uz ziemeļaustrumiem no Madrides.
Gļotāda
Gļotāda ir dobu orgānu iekšējais apvalks. Gļotāda klāj elpošanas, uroģenitālo un gastrointestinālo orgānu virsmas, acs plakstiņu un dzirdes ceļu iekšējās virsmas. Nosaukums 'gļotāda' ir dots tāpēc, ka vairākums gļotādu ir klātas ar gļotu slāni, kuru producē epitēlijšūnas (parasti — kausveida šūnas).
Krievijas Federācijas transportlīdzekļu numura zīmes
Krievijas Federācijas automašīnu numura zīmes jeb Reģistrācijas numura zīmes ir Krievijas Federācijas teritorijā reģistrēto transportlīdzekļa numura zīmes, kas tiek piestiprinātas to aizmugurē un priekšpusē (automašīnām).
Vecās numura zīmes
Līdz 1993. gadam Krievijā reģistrētajām automašīnām piešķīra Padomju Savienības parauga numura zīmes, kas saturēja kirilicas burtu un ciparu kombināciju, kas norādīja uz reģiona nosaukumu, piemēram, "c 5969 ME" numurs tika lietots Maskavas apgabalā reģistrētajiem transporta līdzekļiem. Tā kā vecās numura zīmes netika anulētas, tad tās vēl arvien var tiek lietotas veciem transporta līdzekļiem.
1993. gada numura zīmes
Pēc 1993. gadā apstiprinātā ГОСТ Р 50577-93 standarta jaunās Krievijas Federācijas automašīnu numura zīmes satur trīs burtus, kas apzīmē numura zīmes sēriju un trīsciparu numuru. Atļauts lietot tikai tos 12 kirilicas burtus, kas pēc rakstības līdzinās latīņu alfabēta burtiem — А, В, Е, К, М, Н, О, Р, С, Т, У, Х. Pa labi atrodas četrstūra laukums, kas satur Krievijas Federācijas karoga attēlu un burtus RUS apakšā un federācijas subjekta ciparu kodu augšā. Tādējādi katram federācijas subjektam piešķiramo atšķirīgo reģistrācijas numuru skaits ar vienu un to pašu teritorijas kodu ir ierobežots un nepārsniedz 1 726 272 (=12³×(10³-1). Federācijas subjektos, kur reģistrācijas numuru skaita vajadzība ir lielāka, tiek piešķirti papildus kodi.
Dažādo teritoriju kodi
Tā kā teritorijās ar lielāku transporta līdzekļu skaitu pieprasījums pēc numuriem ir lielāks, tad kodu skaits tiek palielināts. Piemēram, Maskavas pilsētā tiek lietoti kodi 77, 97, 99, 177, 197, 199, 777 un 799, Maskavas apgabalā 50, 90, 150, 190 un 750, Sanktpēterburgas pilsētā 78, 98, 178 un 198, Krasnodaras novadā 23, 93 un 123, Sverdlovskas apgabalā 66, 96 un 196, Tatarstānas republikā 16, 116 un 716, Samāras apgabalā 63, 163 un 763.
Vairāki kodi tiek lietoti arī Baškortostānas republikā 02 un 102, Mordovijas republikā 13 un 113, Čuvašijas republikā 21 un 121, Krasnojaskas novadā 24 un 124, Piejūras novadā 25 un 125, Stavropoles novadā 26 un 126, Volgogradas apgabalā 34 un 134, Voroņežas apgabalā 36 un 136, Irkutskas apgabalā 38 un 138, Kaļiņingradas apgabalā 39 un 91. Kemerovas apgabalā 42 un 142, Ņižņijnovgorodas apgabalā 52 un 152, Novosibirskas apgabalā 54 un 154, Permas novadā 59 un 159, Rostovas apgabalā 61 un 161, Saratovas apgabalā 64 un 164, Uļjanovskas apgabalā 73 un 173, Čeļabinskas apgabalā 74 un 174, Hantu-mansu autonomais apvidus-Jugra 86 un 186.
Godflesh
Godflesh ir Anglijas industriālā metāla grupa. Tā tika izveidota 1988. gadā, kad tika pārformēta grupa Fall of Because, un beidza pastāvēt 2002. gadā. Grupa atkalapvienojās 2010. gadā, lai spēlētu koncertos. Grupas līderi ir Džastins Broderiks (ģitāra, vokāls un programmēšana) un G.C. Green (basģitāra). Godflesh tā laika inovatīvā mūzika palīdzēja izveidoties tādiem vēlākiem smagā metāla žanriem kā industriālais metāls un postmetāls.
Glauhava
Glauhava ir pilsēta Vācijā, Saksijas zemē, Cvikavas apriņķī pie Muldes upes.
Cilvēki
Glauhava ir mineraloģijas "tēva" Georgija Agrikolas (Georgius Agricola, 1494-1555) dzimtā pilsēta.
Batsú-CS1
Batsú-CS1 (Proyecto Irazú) ir Kostarikas pirmais Zemes mākslīgais pavadonis. Kosmiskais aparāts orbītā tika palaists 2018. gada aprīlī ar kravas kuģi Dragon lidojumā SpaceX CRS-14 uz Starptautisko kosmosa staciju (SKS). 2018. gada maijā to no stacijas palaida brīvā lidojumā.
Irazú projektu īstenoja Centrālamerikas Aeronautikas un kosmosa asociācija (ACAE) un Kostarikas Tehnoloģiju institūts (TEC). Sadarbību sniedza Japānas Kjusju tehnoloģiju institūts.
Lidojuma gaita
Batsú-CS1 tika palaists 20:30 UTC ar nesējraķeti Falcon 9 Full Thrust no Kanaveralas zemesraga Gaisa spēku stacijas starta laukuma SLC-40. Tas atradās kravas kuģa Dragon SpaceX CRS-14 hermētiskajā kravas telpā. Kravas kuģis Starptautisko kosmosa staciju sasniedza 4. aprīlī.
11. maijā Batsú-CS1 tika palaists brīvā lidojumā no Kibo moduļa; operāciju veica Japānas kosmonauts Norišige Kanai.
2020. gada 4. martā Batsú-CS1 nogāja no orbītas un sadega Zemes atmosfērā.
Dzelzceļa līnija Pēterburga—Varšava
Mūsdienās šī dzelzceļa līnija ir sadalīta starp Krievijas (Октябрьская ж. д.), Latvijas, Lietuvas, Baltkrievijas un Polijas dzelzceļiem, līdz ar to tā vairs nepilda savu sākotnējo funkciju. Lielākā daļa līnijas ir saglabājusies un tiek izmantota, izņemot posmu no Marcinkoņiem līdz Lietuvas—Baltkrievijas robežai, pa kuru satiksme tika pārtraukta 2004. gadā. Starptautiskie vilcieni no Pēterburgas uz Rīgu, Viļņu, Brestu (savienojums ar Varšavu), Kaļiņingradu un citām pilsētām tagad atiet no Vitebskas stacijas, vēsturiskā Varšavas stacija tika slēgta 2001. gadā un tajā iekārtots muzejs un iepirkšanās centrs.
Latvijā Pēterburgas—Varšavas dzelzceļš veidojis mūsdienu dzelzceļa līnijas Kārsava—Rēzekne, Rēzekne—Daugavpils un Daugavpils—Kurcums
Hersonas apgabala okupācija
Hersonas apgabala Krievijas okupācija (uk) ir Ukrainas Hersonas apgabala okupācija Krievijas iebrukuma laikā, kas sākās 2022. gada 24. februārī.
Norise
2. martā Krievijas karaspēks pāri Antonivkas tiltam okupēja Hersonu. Neilgi pēc Hersonas ieņemšanas Krievijas Aizsardzības ministrija paziņoja, ka notiek sarunas starp Krievijas armiju un pilsētas administrāciju par kārtības uzturēšanu. Pilsētas mērs Ihors Kolihajevs paziņoja, ka pilsoņi drīkst iziet ārā tikai dienas laikā un viņiem bija aizliegts pulcēties grupās, automašīnām bija atļauts iebraukt pilsētā tikai pārtikas un medikamentu piegādei.
Militāri civilās administrācijas izveide un aneksija
Okupētās teritorijas pārvaldei Krievijas valdība izveidoja Hersonas kolaborantu militāri civilo administrāciju (ru). 31. martā Ukrainas bruņoto spēku ģenerālštābs ziņoja par Krievijas plāniem sarīkot referendumu par "Hersonas Tautas republikas" izveidi. 16. aprīlī Ukrainas parlamenta pilnvarotā cilvēktiesību jautājumos Ludmila Denisova informēja, ka Krievija gatavojas no 1. līdz 10. maijam okupētajā Hersonas apgabalā rīkot pseidoreferendumu pēc tādas pašas shēmas kā 2014. gadā sagrābtajā Doneckas un Luhanskas apgabala daļā.
Tomēr 2022. gada maija vidū Hersonas militāri civilā pārvalde paziņoja par Krievijas Federācijas nodomu šo reģionu pilnībā anektēt bijušās Taurijas un Hersonas guberņu robežās.
Ukrainas karaspēka pretuzbrukuma laikā 20. septembrī Doneckas, Hersonas, Luhanskas un Zaporižjas apgabalu okupētajās daļās steidzami izsludināja viltus referendumus par pievienošanos Krievijas Federācijai no 23. līdz 27. septembrim. Hersonas apgabala iedzīvotājiem sagatavoja balsošanas zīmes ar jautājumu krievu un ukraiņu valodā "vai jūs atbalstāt Hersonas apgabala izstāšanos no Ukrainas, Hersonas apgabala pārveidi par patstāvīgu valsti un tās iekļaušanos Krievijas Federācijas sastāvā ar Krievijas Federācijas subjekta tiesībām?" Krievijas Drošības padomes priekšsēdētāja vietnieks, bijušais Krievijas prezidents Dmitrijs Medvedevs paziņoja, ka referendumu rīkošana un jaunu teritoriju pievienošana Krievijai izraisīšot neatgriezeniskas ģeopolitiskās pārmaiņas pasaulē, jo "uzbrukums Krievijas teritorijai tiktu uztverts kā noziegums, kas ļautu mums izmantot visus pašaizsardzības līdzekļus". Ukrainas ārlietu ministrs Dmitro Kuleba pauda pārliecību, ka Krievijas rīkotie viltus referendumi neko nemainīs un Ukraina turpinās atbrīvot savu teritoriju.
28. septembrī Krievijas puse pavēstīja, ka par pievienošanos Krievijai Hersonas apgabalā nobalsojuši 87% vēlētāju. 30. septembrī kļuva zināms, ka Vladimirs Putins parakstījis dekrētu par Hersonas apgabala atzīšanu par neatkarīgu teritoriju. 30. septembrī Maskavas kremlī Vladimirs Putins kopā ar okupēto Ukrainas reģionu vietvalžiem parakstīja līgumus par četru apgabalu iekļaušanu Krievijas Federācijas sastāvā. Krievijas prezidents savā uzrunā apgalvoja, ka miljoniem "krievu pasaules" iemītnieku sapņojot atgriezties savā "īstajā dzimtenē", no kuras tika nošķirti pēc PSRS sabrukuma 1991. gadā.
Deokupācija
10. jūnijā Ukrainas armija sāka artilērijas triecienus Krievijas bruņoto spēku bāzēm, aprīkojuma un personāla uzkrāšanas vietām un lauka noliktavām Hersonas apgabalā. 11. jūlijā Ukrainas aizsardzības ministrs Oleksijs Rezņikovs paziņoja, ka prezidents Volodimirs Zelenskis devis pavēli izstrādāt plānu okupēto Ukrainas dienvidu apgabalu atbrīvošanai. 29. augustā Ukrainas bruņotie spēki sāka plašu pretuzbrukumu, pārraujot Krievijas bruņoto spēku pirmo aizsardzības līniju. 31. augustā Ukrainas puse ziņoja, ka iznīcināta ienaidnieka izveidotā pontonu pārceltuve pāri Dņeprai Darjivkas rajonā un apšaudīti Kahovkas un Darjivkas tilti, neļaujot ienaidniekam tos izmantot tehnikas un munīcijas pievešanai pāri Dņeprai. Līdz 7. oktobrim Ukrainas bruņotie spēki Hersonas apgabalā no Krievijas okupantiem atbrīvoja vairāk nekā 2400 kvadrātkilometrus teritorijas ar 67 apdzīvotām vietām, galvenokārt Berislavas rajona ziemeļu daļā. 19. oktobrī Hersonas kolaborantu vadība paziņoja, ka nepieciešama civiliedzīvotāju evakuācija, kā arī visu varas iestāžu pārcelšana uz Dņepras upes kreiso krastu. 11. novembrī Krievijas Aizsardzības ministrija paziņoja, ka Krievijas karaspēka vienības ir pabeigušas atkāpšanos no Hersonas pilsētas, uzspridzinot Antonivkas tiltu pār Dņepras upi. Pirms atkāpšanās okupanti uzspridzināja termoelektrostaciju, katlumājas, televīzijas centru un mobilo sakaru torņus. 12. novembrī Ukrainas bruņoto spēku vadība informēja, ka deokupētajā Hersonas apgabala daļā atrastas gan Krievijas artilērijas iekārtas, gan tanki, gan bruņumašīnas, un ienaidnieka spēki var mēģināt īstenot diversijas. Krievija par Hersonas apgabala okupētās daļas centru pasludināja Heņičeskas pilsētu uz austrumiem no Hersonas pie Azovas jūras.
Sudmaļu dīķis
Sudmaļu dīķis var būt:
1264. gads
1264. bija garais gads, kas pēc Jūlija kalendāra sākās otrdienā.
UNESCO Pasaules mantojuma vietas Čīlē
Sarakstā apkopotas tās vietas Čīlē, kas iekļautas UNESCO Pasaules mantojuma sarakstā. Kopā UNESCO sarakstā no Čīles ir iekļautas 6 vietas (visi kultūras objekti), savukārt 17 vietas ir iekļautas oficiālajā kandidātu sarakstā. Humberstonas un Santalauras salpetra darbi ir iekļauta arī kā apdraudētais objekts, kurš tuvākajā nākotnē varētu tikt iznīcināts Čīle Pasaules mantojuma konvenciju ratificējusi 1980. gada 20. februārī.
Sarakstā iekļautie objekti
{{Legend|#D0E7FF|Pārrobežu objekts|outline=silver}} {{Legend|#FFE6BD|Apdraudētais objekts|outline=silver}}
Iron Jawed Angels
Iron Jawed Angels ir 2004. gada vēsturiska drāma, kuras režisore ir Katja fon Garnjera. Galvenās lomas filmā atveido Hilarija Svonka, Džūlija Ormonda, Andželijka Hjūstone un Frānsisa O’Konora. Filmas pirmizrāde notika Sandensas kinofestivālā.
Jaunie aktīvisti, riskējot ar savu dzīvību, piedalās pretošanās kustībā, lai palīdzētu amerikāņu sievietēm iegūt balsstiesības.
Bātas dzirnavu dīķis
Bātas dzirnavu dīķis (arī Bātas dīķis, Bātes dzirnavezers, Bātes sudmalu ezers, Muskata dīķis, Sudmaļu dīķis) ir mākslīga ūdenstilpe Dienvidkurzemes novada Vaiņodes pagasta ziemeļaustrumu daļā, uz ziemeļaustrumiem no Vecbātas.
Ietek Bātas, Veldas un Zāģenes upes. Iztek Lētīža uz Ventu. Ūdenskrātuvē dzīvo līņi.
Serums
Serums ir asins plazma bez fibrinogēna. Serumu var iegūt dabiskas plazmas sarecēšanas ceļā (natīvi serumi) vai fibrinogēna nogulsnēšanas ceļā ar kalcija joniem. Serumos saglabājas antivielu lielākā daļa, un līdz ar fibrinogēna neesamību krasi palielinās to stabilitāte.
Serumu izdala asins analīzēs uz infekciju slimībām, pie vakcīnas efektivitātes novērtēšanas (antivielu titrs), bioķīmiskās analīzēs.
Reiz Amerikā
"Reiz Amerikā" (en, it) ir 1984. gada filma, kuras režisors ir itālis Serdžo Leone. Filmā galvenās lomas atveido Roberts De Niro, Džeimss Vudss, Elizabete Makgovena, Džo Peši, Bērts Jangs, Tjūsdeja Velda un Trīts Viljamss. Filma ir balstīta uz Harija Greja 1952. gada romāna The Hoods.
Filma ir par diviem labākajiem draugiem, kuri vada ebreju geto jauniešu grupu, kas kļūst par gangsteriem Ņujorkas organizētās noziedzības pasaulē. Filma ir par tādām tēmām kā bērnības draudzību, mīlestību, iekāri, alkatību, nodevību, zaudējumiem, izjukušām attiecībām, kā arī noziedzības pieaugumu Amerikas sabiedrībā.
"Reiz Amerikā" bija Leones pēdējā filma, kā arī pirmā režisētā filma 13 gadu laikā. Tā ir arī pēdējā no Leones Once Upon a Time triloģijas, pēc "Reiz rietumos" (1968) un Duck, You Sucker! (1971). Filmas operators bija Tonino Delli Kolli, bet mūzikas autors Ennio Morrikone. Leone sākotnēji bija iecerējis trīs stundu garu filmu, tad 269 minūšu garu (4 stundas un 29 minūtes), taču izplatītāji pārliecināja to saīsināt līdz 229 minūtēm. ASV izplatītāji, The Ladd Company, filmu, bez Leones līdzdalības, saīsināja līdz 139 minūtēm un pārkārtoja ainas hronoloģiskā secībā.
Filmas pirmizrāde notika 1984. gada Kannu kinofestivālā. Saīsinātā versija ASV bija gan kritiska, gan finansiāla izgāšanās. Kritiķi, kuri bija redzējuši abas versijas, asi nosodīja veiktās izmaiņas. Oriģinālā "Eiropas versija" tiek uzskatīta par vienu no visu laiku labākajām gangsterfilmām.
Latvijas Kredītbanka
Latvijas Kredītbanka bija 1935. gada 11. aprīlī izveidota Finanšu ministrijas kontrolēta akciju sabiedrība.
Latvijas Kredītbanka strādāja sākotnēji ar 10, tad 20 un vēlāk — 40 miljonus latu lielu pamatkapitālu, tādējādi kļūstot par lielāko banku Latvijā. Par bankas vadītāju iecelts Andrejs Bērziņš. 1935. gada 3. oktobrī Ministru kabinets pieņēma lēmumu, ka banka turpmāk pārņems visus uzņēmumus, ko valdība un Finanšu ministrija nolems nacionalizēt.
Pēc valdības lēmuma 1935. gadā Kredītbanka pārņema Latvijas Tirgotāju banku, Lauksaimnieku centrālbanku, Latvijas Lauksaimniecības centrālbiedrības savstarpējo kredītbiedrību, II. Liepājas Savstarpējo kredītbiedrību, Rīgas Kredītbanku, Latvijas Privātbanku, Latgales Akciju banku, Rīgas Komercbanku, Rīgas Latviešu tirgotāju savstarpējo kredītbiedrību, Baltijas Savstarpīgo kredītbiedrību, Cēsu Savstarpīgo kredītbiedrību un Latvijas Tirdzniecības un rupniecības banku.
Vēlākajos Ulmaņa režīma gados banka aizvien vairāk kļūst par valdības vēlmju īstenotāju, reorganizējot veselas nozares, veidojot nacionālās akciju sabiedrības, ietekmējot produktu cenas un iesaistoties celtniecībā.
1936. gadā Kredītbanka pārņēma un likvidēja šokolādes ražotāju Th.Riegert, nopirka jau esošo šokolādes ražotāju AS Laima un uzsāka tās ražotnes modernizāciju, samazināja darbinieku skaitu un produkcijas cenas, uzcēla jauno fabrikas ēku Rīgā, Miera ielā. 1937. gadā Kredītbankai pārņemot dzērienu ražotājus Iļģeciems, Tanheizers un Waldschlößchen tiek izveidota AS Aldaris. Alus cenas tiek pazeminātas 1937. gada 13. februāri un 18. jūnijā.
Privātās AS Rīgas vilnas manufaktūra vietā tiek izveidota AS Rīgas vilnas rūpnieks, kas pazemina savas produkcijas cenas par 10 – 20%, spiežot citus ražotājus darīt līdzīgi.
Valdība uzdeva Kredītbankai likvidēt septiņu kokvilnas ražotāju 1930. gadā izveidoto karteli "Latvijas kokvilnas ražojumi", tā vietā izveidojot AS Latvijas kokvilna, kas 1938. gada februārī samazināja savas produkcijas cenas par 10 – 20%. Kredītbanka nopirka un likvidēja "1. Rīgas apdrošināšanas akciju sabiedrība dib. 1765" un tās vietā izveidoja AS Drošība.
Ulmaņa valdība banku izmantoja arī 1937. gadā uzsākto Finanšu Ministrijas un Kara muzeja ēku celtniecības finansēšanai. Līdz 1938. gada 1. oktobrim Kredītbanka likvidācijai bija pārņēmusi 175 kooperatīvās sabiedrības; bet līdz 1938. gada 1. janvārim bija pārņemti 22 ražošanas un tirdzniecības uzņēmumus.
Havi Simonss
Havjērs Kventins Sajs Simonss (nl, dzimis ) ir nīderlandiešu futbolists, spēlē pussarga pozīcijā, Nīderlandes futbola izlases dalībnieks. Kopš 2023. gada Simonss pārstāv Vācijas Bundeslīgas komandu RB Leipzig, kas viņu īrē no Paris Saint-Germain.
Iepriekš spēlējis Nīderlandes komandā PSV Eindhoven.
Sasniegumi
Paris Saint-Germain
PSV Eindhoven
Nora (upe)
Nora (en, ga) ir 140 kilometrus gara upe Īrijas austrumos. Kopā ar Barrovu un Šūru upes tiek dēvētas par Trīs māsām.
Izteka pie Devilsbita kalna. Tek dienvidaustrumu virzienā. Ietek Barrovā augšpus Ņūrosas. Upes krastos atrodas Darova, Ballirageta, Kilkennija, Tomastauna. Upē dzīvo kritiski apdraudētā, endēma Ziemeļu upespērlenes pasuga Margaritifera margaritifera durrovensis. Upē sastopami arī taimiņi un laši.
Piektais pārnesums
Piektais pārnesums (en) bija Lielbritānijas televīzijas kanāla Five raidījums par automobiļiem. Raidījumā seši tā vadītāji testēja dažādus automobiļus.
Raidījuma pirmās epizodes pirmizrāde notika 2002. gadā, kā vecā raidījuma "Gāzi grīdā!" (en) turpinājums, ko beidza translēt 1999. gadā dēļ zemā reitinga. "Gāzi grīdā!" raidījumus atsāka translēt taja pašā gadā, savukārt kanāls Five iesākumā mēģināja iegūt tiesības izmantot "Gāzi grīdā!" preču zīmi, taču BBC viņiem atteica. Vairāki bijušie "Gāzi grīdā!" vadītāji aizgāja uz jauno raidījumu par tā vadītājiem.
Ufas stacija
Ufas stacija (ba, ru) ir Krievijas Kuibiševa dzelzceļa Baškīru reģiona dzelzceļa stacija uz Transsibīrijas dzelzceļa vēsturiskās trases Ufā, Baškortostānas galvaspilsētā.
Viljams Rovans Hamiltons
Viljams Rovans Hamiltons (en, dzimis, miris ) bija Lielbritānijas un Īrijas Apvienotās Karalistes matemātiķis un astronoms. Viņš ir vairāku fundamentālu atklājumu autors matemātikā (vektoru analīzes pamati, kvanternioni, variāciju aprēķināšana, komplekso skaitļu pamatojums). Viņš ir vismazākās darbības principa (Hamiltona principa) autors.
Ufas stacija
Vēsture
Vieta Ufas dzelzceļa stacijas būvei tika izvēlēta 1885. gadā, un tās pirmā eklektisma stilā celtā ēka tika ekspluatēta no 1888. līdz 1967. gadam (arhitekts F. F. Esens). Pēc tam nojauktās vecās stacijas vietā trīs gadus vēlāk tika uzcelta K. Gotlība projektēta akmens ēka, kuras pirmā rekonstrukcija tika veikta jau 1974. gadā, bet tagadējās rekonstrukcijas pirmā kārta notika 2005.—2011. gadā. Šai laikā stacijā tika veikta iekšējā apdare ar marmoru un granītu un slēgtas pazemes izejas uz peroniem, pārceļot tās uz augšējo galeriju.
Mūsdienas
Kopš 2005. gada stacijas rekonstrukcija notiek gandrīz pastāvīgi. 2019. gadā, uz Baškortostānas izveidošanas simtgadi, šos darbus bija iecerēts pabeigt. Sākotnēji tos bija plānots pabeigt 2007. gadā, uz 450 gadu jubileju kopš Baškortostānas zemju pievienošanas Krievijai. 2019. gadā solīto pabeigšanas laiku atkal pārbīdīja, šoreiz uz 2021. gadu.
Kopš 2011. gada apakšzemes pāreja ir slēgta, un pieeja salu platformām ir tikai caur galeriju no stacijas trešā stāva. Izejas no stacijas uz autobusu un bijušajām tramvaja pieturām ved no stacijas trešā stāva caur ar kustīgo trotuāru aprīkotu eju, kura beidzas ar trim izejām ar eskalatoriem. Tomēr eskalatori stacijā nolietošanās dēļ bieži nedarbojas, un ejā apmetušies bezpajumtnieki, kuri rada stacijā antisanitāriju.
Stacija atrodas Belajas upes krastā, tomēr projekts nenodrošina piekļuvi upei. Līdz 2017. gadam līdz stacijai varēja nokļūt ar dažādiem tramvaju maršrutiem, taču pašlaik pilsētas satiksmi ar staciju nodrošina tikai autobusi.
Stacijā atrodas Krievijas pasta filiāle — Galvenais pārvadājumu maģistrālais centrs jeb Ufas maģistrālais šķirošanas centrs. Visā stacijas ēkā pieejams bezmaksas Wi-Fi, ēkā ir aptieka, divas kafejnīcas un viena tualete.
Maršruti
Līdz 2020. gadā uzsāktajiem karantīnas ierobežojumiem stacija katru dienu apkalpoja vairāk nekā 40 tālsatiksmes vilcienus un apmēram 50 piepilsētas elektrovilcienus. Saskaņā ar 2020. gada sākuma grafiku caur staciju kursēja šādi tālsatiksmes vilcieni:
Bezdibenis (Vaiņodes pagasts)
Bezdibenis (arī Bezdibens, Bezdibeņa ezers) ir ezers Dienvidkurzemes novada Vaiņodes pagasta dienvidos, pie valsts robežas ar Lietuvu. Notece uz Sārtes upi.
Yoü and I
"Yoü and I" ir amerikāņu dziedātājas Lady Gaga singls no viņas otrais studijas albuma Born This Way. Tas tika izdots sadarbībā ar ierakstu kompāniju Interscope Records kā otrais albuma ceturtais singls.
Cvikava
Cvikava ir pilsēta Vācijā, Saksijas zemē, Cvikavas apriņķa centrs pie Cvikavas Muldes upes. Pazīstama kā tradicionāls autobūves centrs un Roberta Šūmaņa dzimtene.
Vēsture
Rakstos pirmoreiz minēta 1118. gadā. 15. un 16. gadsimtā attīstījās kā sudraba ieguves centrs. Reformācijas laikā Cvikava bija otrā pilsēta aiz Vitenbergas, kas pieņēma luterismu. 1525. gadā līdz ar t.s. Cvikavas praviešiem pilsētā tika likti pamati anabaptisma kustībai. 19. gadsimtā Cvikava kļuva par ievērojamu ogļu ieguves centru (pēdējā ogļu atradne tika aizvērta 1978. gadā). 1904. gadā Cvikava kļuva par autobūves uzņēmuma Horch mājvietu. 1909. gadā Augusts Horhs šeit nodibināja kompāniju Audi. 1932. gadā Cvikava kļuva par apvienotā uzņēmuma Auto Union galvenās mītnes vietu. Otrā pasaules kara beigās pilsētu ieņēma ASV karaspēks, tomēr pēc Sabiedroto vienošanās pilsēta iekļāvās PSRS zonā un VDR. VDR laikā Cvikavā tika ražotas automašīnas Trabant, bet pilsētas pievārtē ieguva urānu.
Ekonomika
Turpinot autobūves tradīcijas, pie pilsētā atrodas kompānijas Volkswagen rūpnīca.
Izglītība un kultūra
Pilsētā atrodas Rietumsaksijas Augstskola (Westsächsische Hochschule Zwickau). 2004. gadā Cvikavā tika atklāts Augusta Horha automuzejs (August-Horch-Museum). Darbojas Roberta Šūmaņa konservatorija (Robert-Schumann-Konservatorium Zwickau).
Cilvēki
Cvikava ir vieglatlēta Luca Dombrovska (Lutz Dombrowski, 1959), aktiera Gerta Frēbes (Gert Fröbe, 1913-1988), futbolista Jirgena Kroja (Jürgen Croy, 1946), mākslinieka Makša Pehšteina (Max Pechstein, 1881-1955), vieglatlēta Larsa Rīdela (Lars Riedel, 1967), Rīgas Domskolas rektora Johana Rīvija (Johannes Rivius, 1528-1596), komponista Roberta Šūmaņa (Robert Schumann, 1810-1856) dzimtā pilsēta.
No 1518. līdz 1522. gadam par vietējās skolas rektoru strādāja mineraloģijas "tēvs" Georgijs Agrikola (Georgius Agricola, 1494-1555). No 1520. līdz 1521. gadam, kad tika padzīts no pilsētas, šeit par mācītāju kalpoja Tomass Mincers (Thomas Müntzer, 1489-1525). No 1865. līdz 1869. gadam vietējā pilī ieslodzījumu izcieta nākamais rakstnieks Kārlis Majs (Karl May, 1842-1912). No 1904. līdz 1920. gadam Cvikavā darbojās autobūves pionieris Augusts Horhs (August Horch, 1868-1951).
FIFA Gada futbolists
FIFA Gada futbolists bija ikgadējs apbalvojums futbolā, kas laikā no 1991. (sievietēm no 2001. gada) līdz 2009. gadam tika piešķirts spēlētājam, kas visspilgtāk spēlējis iepriekšējā kalendārajā gadā. To piešķīra pēc nacionālo izlašu treneru un kapteiņu, kā arī sporta žurnālistu no visas pasaules balsojuma rezultātiem. Apbalvojums tika likvidēts 2010. gadā, kad to apvienoja kopā ar France Football balvu Ballon d'Or, tā izveidojot FIFA Zelta bumbas apbalvojumu. Vaisvairāk reižu (3) šo balvu starp vīriešiem ir ieguvis Francijas futbolists Zinedins Zidāns, savukārt starp sievietēm — Brazīlijas futboliste Marta (5).
Slazdā
"Slazdā" ir Latvijas animācijas filma, kas izdota 1999. gadā. Filmas režisore ir Roze Stiebra.
Sižets
Animācijas filma veidota ar mērķi bērniem un jauniešiem parādīt alkohola vai narkotisko vielu lietošanas sekas. Filmā tiek atklāts kāda zēna ceļš no pirmā apreibinošo vielu mēģinājuma līdz personības bojāejai.
Komandu brauciens ar atsevišķu startu
Komandu brauciens ar atsevišķu startu (en; TTT) ir šosejas riteņbraukšanas sacensību disciplīna, kurā riteņbraucēju komandas cenšas uzrādīt ātrāko laiku noteiktā distancē.
Komandas startē pēc vienādiem intervāliem, kas parasti ir divas, trīs vai četras minūtes. Starta secību parasti nosaka dalībnieku rezultāti iepriekšējās sacensībās; daudzdienu sacensību, kā Tour de France, gadījumā augstāk rangā esošās komandas parasti startē vēlāk. Vēlāk startējušiem ir priekšrocība zināt, kādu laiku tiem ir jāpārspēj, un tas padara sacensības interesantākas arī to skatītājiem.
Atšķirībā no individuālajiem braucieniem, kur dalībniekiem nav atļauts izmantot citu dalībnieku aizvēju, komandu braucienā vienas komandas braucēji aizvēju izmanto kā galveno taktisko paņēmienu, katram dalībniekam pēc kārtas braucot priekšā, kamēr komandas biedri brauc aizvējā. Beidzot savu posmu, vadošais braucējs pabrauc malā, ļaujot nākamajam braucējam pārņemt vadību, pašam iekārtojoties komandas aizmugurē.
Ja distancē viena komanda apdzen otru, apdzītā komanda netraucē apdzenošo.
Softbols
Softbols ir komandu sporta veids, beisbolam radniecīgs sporta veids. Tomēr starp šiem diviem sporta veidiem pastāv būtiskas atšķirības, piemēram, softbolā bumbiņas ir lielākas, atšķiras arī mešanas tehnika, softbolā laukuma izmēri ir mazāki. Laukumā vienlaicīgi parasti atrodas deviņi spēlētāji no katras komandas, spēle ir iedalīta inningos (parasti septiņos). Pirmā zināmā softbola spēle tika aizvadīta 1887. gada Pateicības dienā Čikāgā, ASV. Softbols laikā no. līdz. gada Olimpiskajām spēlēm tika iekļauts arī šo spēļu programmās, taču pēc tam tas tika izslēgts. Šo sporta veidu starptautiski pārvalda Starptautiskā softbola federācija (International Softball Federation).
Brūveru Bezdibens
Brūveru Bezdibens (arī Brūveļu Bezdibens) ir ezers Dienvidkurzemes novada Vaiņodes pagasta rietumu daļā. Notece uz Dakterišķes upi.
Rīgas Svētā Miķeļa kapi
Rīgas Svētā Miķeļa kapsēta ierīkota 1874. gadā kā Svētā Erceņģeļa Miķeļa kapi, šobrīdējā Gaujas ielā. Kapsētas teritorija ir 17,9 ha, šajos kapos apbedīti, piemēram, metropolīts bīskaps Antonijs Springovičs, tēlnieks Konstantīns Rončevskis (Konstantin Ronczewski, 1875-1935), arhitekts Vladimirs Šervinskis (1894-1975), Antonio Cehīni (Antonino Zecchini), Ādolfs Čaplejēvičs (Adolf Czaplejewicz), Staņislavs Kambala, Voldemārs Irbe (baskājis Irbīte), gleznotājs Staņislavs Kreics, Ita Kozakēviča, Staņislavs Androvičs, tajos atrodas Teodora Zaļkalna veidotais kapa piemineklis E. un R. Dragoniem (1936); lai arī 19. gadsimtā tie veidoti kā katoļu un poļu kapi, tad tagad pie Miķeļa kapiem laicīgā vara pieskaita arī bijušos Garnizona, Debesbraukšanas un Musulmaņu kapus. 1925. gadā, kad kapsētas teritorija bija 5 ha platībā, atjaunoja Svētā Erceņģeļa Miķeļa kapu dievnamu jeb kapliču, kā arī veica ceļu un sētas kapitālo remontu, Svētajai Romas katoļu Baznīcai ieguldot pusotru tūkstoti latu. 1957. gadā naktī uz 14. martu tika uzlauzts apustuliskā nuncija Antonio Cehīni kaps un šķirsts.
Garnizona kapsēta atklāta nedaudz vēlāk par Apustuļa un Svētā Evaņģēlista Marka kapsētu jeb Markusa kapiem 1880. gados, laika gaitā Garnizona kapsēta saplūdusi kopā ar Miķeļa kapiem.
Musulmaņu kapsēta tika izveidota 1890. gadā. Kapsētā vēl joprojām tiek apglabāti islāmticīgie, ievērojot to reliģiskās tradīcijas, un uz kapakmeņiem krusta vietā ir izkalts islāma reliģiskais simbols - augošs pusmēness, laika gaitā tie ir telpiski saplūduši kopā ar Miķeļa kapiem.
Diabētiskā neiropātija
Epidemioloģija
20% cukura diabēta pacientu ir asimptomātiski autonomās nervu sistēmas funkcijas traucējumi. Subklīniska autonoma disfunkcija attīstās 1 gada laikā no 2. tipa cukura diabēta un 2 gadu laikā no 1. tipa diabēta diagnosticēšanas brīža. Klīniskie DAN simptomi parādās pacientiem ar ilgstošu cukura diabētu un šiem pacientiem prognoze ir sliktāka. Ar simptomātisku DAN 25-50% pacientu mirst 5-10 gadu laikā pēc diagnozes noteikšanas. Cukura diabēta pacientiem ar DAN 5 gadu kopējais mirstības rādītājs ir 3 reizes augstāks kā cukura diabēta pacientiem bez DAN.
Patoģenēze
Diabētiskās autonomās neiropātijas attīstība ir multiplas ģenēzes process, kas līdz galam nav izzināts. Ir vairākas hipotēzes par tās rašanās iemesliem, piemēram — nervu šķiedru apasiņošanas un metabolisma traucējumi, neirovaskulāra nepietiekamība, autoimūns viscerālo un ādas nervu bojājums, neirohormonālo augšanas faktoru un taukskābju deficīts. Pēc citu autoru domām:
Farmakoloģiska ārstēšana
Ārstēšana vērsta uz simpromu samazināšanu. Piemēram, diarejas gadījumā lietojot loperamīdu, kas samazina zarnu motilitāti, erektīlās disfunkcijas gadījumā — sildenafilu, kas pastiprina asins pieplūdi kavernozajiem ķermeņiem utt.
Jaunogre
Jaunogre ir Ogres pilsētas rietumu daļā. Atrodas Ogres upes labajā krastā starp Mālkalnes prospektu, autoceļu A6 un pilsētas robežu.
Vēsture
Vēsturiski veidojies kā vasarnīcu rajons ar nosaukumu Mālu kalni. Sākotnējā apbūve bija no dzelceļa līnijas līdz Lapu ielai, jo Zilokalnu pakājē atradās applūstošas pļavas un purvāji.
Līdzās vasarnīcu izbūvei, 1926. gadā Gaismas prospektā uzsākta Rīgas trūcīgo bērnu atpūtas nama "Mālkalne" būvniecība. atklāja dzelzceļa pieturas punktu Ogre II, kuru 1932. gadā pārsauca par Jaunogri. Zeme piederēja Rīgas pilsētai un tā veidoja ielu struktūru ar iznomājamiem zemes gabaliem vasarnīcu apbūvei, kuras plānojums lielākoties saglabājies līdz mūsdienām. 1930. gadā Jaunogres labierīcības biedrība izveidoja Jaunogres parku, kurā vēlāk izbūvēja tenisa laukumu un kur norisinājās ikgadējie "Jaunogres parka svētki".
1960. gados sākās Ogres trikotāžas kombināta būvniecība un Jaunogres pārbūve. Nosusinot mitrās pļavas un novadot pazemes kolektorā Lebiņas upi izveidoja Mālkalnes prospektu apbūvējot to ar piecstāvu daudzdzīvokļu ēkām. 1968. gadā darbu uzsāka Ogres trikotāžas kombināts. Turpinājās arī Jaunogres attīstība nojaucot vasarnīcu ēkas un to vietā būvējot daudzdzīvokļu dzīvojamo masīvu, bērnudārzus, veikalus un skolu.
Rjūdži Bando
Rjūdži Bando (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||7||2
Sids Graumans
Sidnijs Patriks Graumans (en; dzimis, miris ) bija ASV izklaides industrijas vadītājs, kas izveidoja Holivudas divas atpazīstamākās un apmeklētākās izklaides vietas — ķīniešu teātri un ēģiptiešu teātri.
Viņš bija Deivida Graumana (kurš 1921. gadā nomira Losandželosā, Kalifornijā) un Rozas Goldsmitas (1853 –1936) dēls. Graumana vecāki bija teātra mākslinieki dažādās izrāžu specialitātēs.
Graumans 1949. gadā saņēma Kinoakadēmijas goda balvu par filmu izstādes standarta pacelšanu. Viņam ir zvaigzne Holivudas Slavas alejā. Viņš bija viens no 36. Kino mākslas un zinātnes akadēmijas dibinātājiem.
Red Dust
Red Dust ir 2004. gada drāma, kas balstīta uz Džilianas Slovo tāda paša nosaukuma romānu. Filmas režisors ir Toms Hūpers, bet galvenās lomas atveido Hilarija Svonka un Čīvetels Edžiofors. Filmas pirmizrāde notika Toronto filmu festivālā.
Cirkšu dīķis
Cirkšu dīķis ir mākslīga ūdenstilpe Dienvidkurzemes novada Vaiņodes pagasta rietumu daļā.
1261. gads
1261. bija parastais gads, kas pēc Jūlija kalendāra sākās sestdienā.
Zvidzes apmetne
Zvidzes apmetne ir arheoloģijas piemineklis Lubāna līdzenumā Madonas novada teritorijā (Ošupes pagasta Smaudžos pie Plūdmaļu mājām). Apmetne bija apdzīvota apmēram trīs tūkstošus gadu no vēlā mezolīta (7. gadu tūkstoša p.m.ē. otrā puse) līdz vidējā neolīta laikmetam (4. gadu tūkstotim p.m.ē.). Apmetne atradās senā Lubāna ezera piekrastē uz gala morēnas, kas mūsdienās pussalas veidā iestiepjas klānu (zemo purvu) teritorijā. To uzskata par nozīmīgu mezolīta Kundas kultūras un agrā neolīta Narvas kultūras dienvidu variantam piederīgu arheoloģijas pieminekli.
Zvidzes apmetnē atradās dzintara apstrādes darbnīca, kurā tika gatavoti kā piekariņi, tā arī pogveida un cauruļveida krelles. Par izcilu vēlajam mezolītam piederošu atradumu uzskatāms senākais cilvēka attēls Latvijā, proti, trīsstūrveida kaula plāksnīte ar urbuma tehnikā veidotu shematisku cilvēka attēlu tās centrā.
Arheoloģiskie izrakumi
Zvidzes apmetnes arheoloģisko izrakumi tika uzsākti 1973. — 1975. gadā, turpināti 1981. — 1984., 1999. un 2007. gadā Ilzes Lozes vadībā. Kopumā izrakumi veikti apmetnes centrālajā daļā vienlaidus 449 m2 lielā laukumā.
Vēlā mezolīta apdzīvotība
Šī perioda apdzīvotības pēdas pētītas 150 m2 lielā teritorijā 1,80–2,00 m dziļumā sapropeļa un zem tā esošā grants slānī. Šajā sapropeļa slānī atrasts no raga veidots bultu kātu iztaisnotājs (fr), kā arī citi raga un kaula rīku atradumi, kuru vidū ir Kundas tipa trīsstūrveida un vienzoba šķēpu gali, kas tika izmantoti zivju duršanai. Apmetnē atrasti no lielu dzīvnieku kauliem gatavoti „ledus pīķi”, kas raksturīgi Kundas-Lammasmegi apmetnei. Krama apstrādes tehnoloģija pārstāvēta ar melna krama šķilām, no tām izveidoti griežņi un naži. Medību trofejās atrastas meža cūkas, aļņi, staltbrieži, tauri, brūnie lāči, savvaļas zirgi, ūdri, bebri, apmetni sargājuši suņi. Zvejas lomos dominēja līdakas (41–130 cm), asari, sami (105–225 cm), zandarti (72–83 cm) un karūsas. Noteikti arī ēdamie augi — lazdu rieksti, nātres, balandas, dzeltenās lēpes, baltās un dzeltenās ūdens lilijas, ziedošie meldri, parastā bultene, tītenis, virza, kā arī avenes, zemenes un koši sārtais kizils.
Agrā neolīta apdzīvotība
Šī perioda trīs kultūrslāņi saguļ virs sapropeļa slāņa nogāzes daļā. Šim periodam atbilst iegareno bikonisko kaula bultu atradumi un adatveida bultu gali. Šim, tāpat kā vēlam mezolītam raksturīgi kaula rīki, kas gatavoti no pārzāģētiem lielu dzīvnieku kāju kauliem. Atrasti arī no aļņa raga atzarojumiem gatavotie raga rīki ar asimetrisku griezumu ādu gludināšanai to apstrādes laikā. Agrā neolīta keramika Zvidzes apmetnē norāda par taisnmalu un S-veida profilētu trauku dominanti, un pakārtotu C- profila tipa podu lietošanu. Bļodiņas tika gatavotas apaļas vai arī iegarenas. Atrasta arī fragmentāra cilvēka figūra ar atdalītām abām vienu no otras kājām. Zvidzes apmetnē atrastas meža cūku, aļņu, staltbriežu un tauru, kā arī savvaļas zirgu, lāču, bebru, lapsu, vilku, āpšu un zaķu paliekas. Atrastas zandartu, līdaku, samu, plaužu, asaru un karūsu asakas. Zvejai izmantoti žogveida nocietinājumi - divas mietu rindas, starp kurām atradās atsegtais kāršu sagulums gar Lubāna ezera seno krasta līniju. Šeit tika atklātas arī četru priežu skalu murdu paliekas. Šie žogveida konstrukcijā iestiprinātie murdi tika lietoti līdaku ķeršanai to nārsta laikā.
Vidējā neolīta apdzīvotība
Stratigrāfiski šī perioda slāņi saguļ virs agrā neolīta slāņiem. Tas liecina, ka apmetnē ir nomainījušies iedzīvotāji, kas sāka gatavot ķemmes keramiku. Zvidzes apmetnes tipiskās ķemmes keramikai raksturīgs ģeometrisko stilu, īpaši līkloču lentu, ģeometrisku figūru (romba un trīsstūra bez pamatnēm) pielietojums kopējā podu ornamenta kompozicionālās struktūras izveidē. Apmetnes izgatavotāju specifiska nodarbe bija krama apstrāde, atrasti lapveida un rombveida krama bultu gali un dunču - nažu paraugi, krama kasīkļu sērijas, naži, griežņi, kā arī perforatori un urbji un to sagataves. Atrasti arī slānekļa cirvji, kalti un riņķi, ko somu arheologi attiecina uz tipisko un vēlo ķemmes keramikas laiku.
Vidējā neolīta otrs keramikas veids - porainās māla masas sastāva keramika ir lokalizēta augstāk izvietoto kultūrslāņu līmenī. Par šīs keramikas izgatavotāju sakariem ar zemkopju kultūras pārstāvjiem liecina dažu piltuvkausu imports, kuri pārstāvēti ar šai kultūrai raksturīgo kausu savdabīgo spiedogu gar tā augšmalu vairākās rindās. Šī spiedoga raksturs atļauj šos fragmentus attiecināt uz agrās piltuvkausu Skandināvijas un Polijas Virum stila fāzi.
Zvidzes apmetnes iedzīvotāju galvenās medību trofejas bijušas meža cūkas, aļņi un staltbrieži, mazāk tauru, stirnu un zirgu medījumi. Apmetnē konstatēti arī liellopu, aitu/ kazu un mājas cūku kauli. Medīti arī bebri un lāči.
Dzintara apstrāde un amuleti
Zvidzes apmetnes iedzīvotāju sakari nodrošināja dzintara ieguvi no Litorīnas jūras piekrastes pietiekamā daudzumā, lai varētu sekmīgi gatavot sērijveida piekariņus, apaļas pogveida, ripveida, cilindrveida krelles un īpašu formu krelles. Apmetnē izgatavota arī plākšņveida lāča figūriņa, kā arī aizsākta izgriezt antropomorfas figūriņas augšdaļa, kā arī kāda dzīvnieka torsa augšdaļa. Par izcilu šīs dzintara apstrādes darbnīcas sasniegumu uzskatāma kreļļu izgatavošana ar sabiezinātu vidusdaļu.
Apmetnē atrasta māla embrijveida antropomorfa figūriņa, atrastas arī no kaula izgrieztas zivs un odzes figūriņas, ragā izgriezta āpša vai bebra galvas apaļskulptūra, kas, spriežot pēc izurbtā cauruma tās kakla daļā, ir bijusi rituālu darbību laikā lietota, to piestiprinot koka zižļa galā.
NeGribu, neGribu, neGribu!...
"NeGribu, neGribu, neGribu!..." ir 2003. gadā izdota Latvijas filma. Filmas režisors ir Lauris Gundars.
Sižets
Septiņi filmas varoņi ir iemīlējušies mūsdienīgās un izvēlīgās sievietēs. Attiecību, īsta vīrieša cienīga dzīvesstila un pašcieņas uzturēšanas dēļ visi vīrieši ir atmetuši morāles aizspriedumus. Sievietes, kurās varoņi ir iemīlējušies, nemaz nenojauš mīlnieku noslēpumus.
Iļja Makovejevs
Iļja Makovejevs (ru; dzimis Dedovskā) ir Krievijas šahists.
Kretjēns Veideliks
Kretjēns Veideliks (fr; dzimis, miris ) bija franču kroketa spēlētājs, vairāku olimpisko medaļu ieguvējs 1900. gada vasaras olimpiskajās spēlēs.
Žoēns 1900. gada olimpiskajās spēlēs startēja divās kroketa disciplīnās, kurās abās izcīnīja olimpiskās medaļas. Zelta medaļu viņš izcīnīja vienspēlēs ar divām bumbām, bet vienspēlēs ar vienu bumbu viņš izcīnīja bronzas medaļu.
Šunelītis
Sižets
Filmas galvenais varonis ir kāds vientuļš un pamests sunītis, kurš meklē saimnieku.
Frederiks Fībigs
Frederiks Fībigs (fr, dzimis Talsos; miris  Selestā) bija latviešu gleznotājs, grafiķis un grāmatu ilustrators.
Biogrāfija
Frederiks Fībigs piedzima Talsos vācbaltieša, galdnieka, un latvietes, šuvējas, ģimenē. Mācījies Cirķeļa privātskolā Talsos, tad Aleksandra licejā Rīgā. Pēc mācībām ap 1905. gadu par viņa labvēli kļuva Talsu skolotāja Elizabete Auguste Krauze, kura pabalstīja mākslinieka studijas Pēterburgas Ķeizariskās mākslas veicināšanas biedrības skolā, kā arī papildinājās pie Pēterburgas profesora Dmitrija Kardovska, laba zīmētāja un slavena krievu reālistiskās mākslas pārstāvja. 1906. gadā Rīgā, 21 gadus jaunais Fībigs slepus apprecēja savu 20 gadus vecāko mecenāti.
Pirmā pasaules kara laikā Fībigs iepazinās ar divdesmitgadīgu mākslas studenti Deboru Logaku, ukraiņu ebreja meitu. Šajā savienībā radās meita Raja un dēls Ēriks, kuri drīz tika nodoti Elizabetes aprūpē. 1929. gadā Fībigu ģimene nolēma pārcelties uz Elzasas pilsētu Selestu, cerībā, ka turienes klimats uzlabos ar sirdskaiti slimā dēla Ērika veselību. Tomēr tā nenotika, un 1932. gadā dēls nomira. Elzasā Fībigs atradās tuvāk dabai, kuru visu mūžu ļoti mīlēja. Te viņš uzgleznoja ap 600 darbu, izsmalcinātas neliela formāta Elzasas ainavas visos gadalaikos. Vietējā sabiedrība izrādīja interesi un labvēlību, sarīkojot vairākas izstādes Selestā, Strasbūrā, Milūzā.
Otrais pasaules karš izpostīja mierīgo dzīves plūdumu, Elzasu pievienojot Vācijai, mākslinieka ietaupījumi kļuva bezvērtīgi. Francijas valsts savam ilggadējam sveštautietim nepiešķīra ne mākslinieka pensiju, ne pilsonību. Pasliktinoties redzei,1946. gadā Fībigs pārtrauca gleznot. 1948. gadā mākslinieku kopā ar meitu Raju pārvietoja uz pilsētas sociālās nodaļas kazarmām trūcīgiem. Te viņš 1953. gada 6. februārī nabadzībā un aizmirstībā mira. Apglabāts Selestas pilsētas kapos.
Muzeji
F. Fībiga darbi atrodas šajos tālākminētajos muzejos:
Diedeņu dīķis
Diedeņu dīķis (arī Diedišķis, Diedišķu dīķis) ir mākslīga ūdenstilpe Dienvidkurzemes novada Vaiņodes pagasta dienvidrietumos.
Dissimulation
Dissimulation ir britu YouTube lietotāja un repera KSI debijas studijas albums. To izdeva RBC Records un BMG 2020. gada 22. maijā, bet trīs dienas vēlāk tika izdots albuma luksusa izdevums. Albumā piedalās izpildītāji Offset', Lil Pump', Smokepurpp, Swarmz, Tion Wayne, Jeremih, Trippie Redd, Aiyana-Lee, Rick Ross, Lil Baby un S-X. Albuma luksusa izdevumā ir iekļauti arī citi viesi no AJ Tracey, Rich The Kid, Randolph un Crypt.
Pirms albuma bija četri singli. "Down Like That", kurā piedalās Rick Ross, Lil Baby un S-X, tika izdots 2019. gada 8. novembrī kā albuma galvenais singls, un tas ieņēma 10. vietu Apvienotās Karalistes singlu topā. "Wake Up Call", kurā piedalās Trippie Redd, tika izdots 2020. gada 31. janvārī kā otrais singls, un tas debitēja Apvienotās Karalistes singlu topa 11. vietā. “Poppin”, kurā piedalās Lil Pump un Smokepurpp, tika izdots 2020. gada 27. martā kā trešais singls. "Houdini", kurā piedalās Swarmz un Tion Wayne, tika izdots 2020. gada 24. aprīlī kā ceturtais singls no albuma, un tas debitēja Apvienotās Karalistes singlu topa sestajā vietā. Pēc albuma Dissimulation izdošanas 2020. gada 17. jūlijā kā albuma piektais singls tika izdots "Killa Killa", kurā piedalās Aiyana-Lee. Iepriekš tas bija ieņēmis 27. vietu Apvienotās Karalistes singlu topā.
Dissimulation saņēma galvenokārt pozitīvas mūzikas kritiķu atsauksmes. Daudzi kritiķi slavēja KSI izaugsmi, salīdzinot ar viņa iepriekšējiem mūzikas izdevumiem, un atzinīgi novērtēja albuma uzticamību, atzīstot, ka KSI ir panācis īstu repa albumu. Kritiķi secināja, ka Dissimulation "iezīmē nopietnu KSI lēcienu uz priekšu", un atzīmēja, ka albums viņam ir "nostiprinājis viņa vietu kā spēkam, kas jāņem vērā mūzikas industrijā". Dissimulation debitēja Apvienotās Karalistes albumu topa otrajā vietā un vēl vairāk iekļuva 16 citu valstu albumu topos. Dissimulation bija Lielbritānijā visvairāk pārdotais britu mākslinieka debijas albums un ceturtais visvairāk pārdotais britu repa mākslinieka albums 2020. gadā. Britu fonogrāfijas industrija (BPI) albumam ir piešķirts zelta statuss, pārsniedzot 100 000 vienību pārdošanas apjomu Apvienotā Karaliste.
Latvijas Darba partija
Latvijas Darba partija bija politiskā partija Latvijā. Tā tika dibināta 1920. gada aprīlī, apvienojoties Latvijas Radikāldemokrātiskajai partijai un Latvijas Darba savienībai. Partija tika likvidēta 1922. gada augustā, tai apvienojoties ar Latvijas Tautas partiju un izveidojot sākotnēji vēlēšanu bloku, bet vēlāk — partiju ar nosaukumu "Demokrātiskais Centrs".
Partijas līderi bija Gustavs Zemgals, Pēteris Juraševskis un Mārtiņš Antons. 1920. gadā notikušajās Latvijas Satversmes sapulces vēlēšanās iegūtas 6 vietas no 150. Darba partija piedalījās visu valdību darbā, partijas deputāti atbalstīja Ministru kabineta lēmumus. 1920. gada pašvaldību vēlēšanās ieguva 7 vietas no 90 Rīgā, 5 vietas no 50 Jelgavā, 7 vietas no 30 Cēsīs. Izdeva laikrakstus "Jaunais Vārds" (1921—1922) un "Jaunō Straume" (1920—1934).
Roberts Oltmens
Roberts Bernards Oltmens (en, dzimis, miris ) bija amerikāņu kinorežisors, scenārists un kinoproducents.
Piecas reizes nominēts Amerikas Kinoakadēmijas balvai kā labākais režisors. Oltmens ir viens no spilgtākajiem "Jaunās Holivudas" (New Hollywood) jeb "amerikāņu jaunā viļņa" pārstāvjiem. Viņš tiek salīdzināts ar tādiem režisoriem kā Mārtinu Skorsēzi, Vudiju Allenu, Sidniju Lūmetu un Frānsisu Fordu Kopolu. Oltmens tiek uzskatīts par vienu no ievērojamākajiem un ietekmīgākajiem amerikāņu kinorežisoriem.